கேள்வி: ஆலன் கீத் டேவிட்சன் - ஆரம்ப ஆண்டுகளில் பற்றி தகவல் சொல்.
பதில்: லெஸ்லி கீத் டேவிட்சன் மற்றும் ஹில்டா அய்லின் கிளிப்டன் ஆகியோரின் மகனான இவர், மத்திய கடற்கரையில் கோஸ்ஃபோர்ட் நகருக்கு அருகிலுள்ள நியூ சவுத் வேல்ஸ், லிசாரோவில் வளர்ந்தார். அவர் தனது குடும்பத்தின் கிராமப்புற சொத்துக்களில் ஒன்றான மலையிலிருந்து தோண்டிய ஆடுகளத்தில் துடுப்பாட்டம் விளையாட கற்றுக்கொண்டார். ஒன்பது வயதிற்குள், அவர் கோஸ்போர்ட் தரப் போட்டியின் இரண்டாவது பிரிவில் விளையாடிக் கொண்டிருந்தார். தனது உயர்நிலைப் பள்ளி ஆண்டுகளில், மாநிலத்தின் வடக்கு உயர்நிலைப் பள்ளிகளைப் பிரதிநிதித்துவப்படுத்திய பொதுப் பள்ளிகளின் போட்டியில் துடுப்பாட்டம் விளையாடினார்.அங்கு இவரின் வருங்கால தேர்வுத் துடுப்பாட்டத் தலைவர் ரிச்சி பெனோட், சிட்டி உயர்நிலைப் பள்ளித் துடுப்பாட்ட அணிக்குத் தலைமை தாங்கினார். தனது டீன் ஏஜ் பருவத்தில், டேவிட்சன் குடும்பச் சொத்தில் வேலை செய்வதன் மூலமும், விறகு வெட்டுவதன் மூலமும், பண்ணைப் பொருட்களை எடுத்துச் செல்தல் ஆகிய பணிகளை மேற்கொண்டார்.Haigh, p. 31. டேவிட்சன் முதலில் இடது-கை வழமையில்லாச் சுழல் வீசினார், ஆனால் அவரது மாமாவின் அணியில் விரைவு வீச்சு இல்லாததால் இவர் விரைவாக வீசத் துவங்கினார். 1948-49ல், அவர் சிட்னி சென்று வடக்கு மாவட்ட துடுபாட்ட சங்கங்களில் சேர்ந்தார். தனது இளமை பருவத்தில் திறமையான ரக்பி லீக் வீரரான இவர், தனது உடற்தகுதியைத் தக்க வைத்துக் கொள்ள மேற்கு மாவட்ட கால்பந்து கிளப்பில் பயிற்சி பெற்றார்.